 Haddaba, waxaannu ognahay in xonimada maanta loo dabaaldegayo ee 1da Luulyo dad fara badani oo geesiyaal ahi ay naftoodii u waayeen si ay gumeystayaashii reer Yusub ay dalka uga saaraan, taasina waxay keentay in labadii gobol ee Waqooyiga iyo Koonfurta ay midoobaan 1dii Luulyo Sanadkii 1960-kii , markii ay gumeystayaashu u adkeysan waayeen weerarka kaga imaanayey geesiyada iyo haleyeyada Soomaaliyeed, xornimada kaddib waxayna dhisteen Dowlad midnimo Qaran oo loo dhan yahay iyo Baarlamaan Shacabku ay si xaq ahi u soo doorteen, maantay waannu aragnaa in lagu looltamayo in Dalka dib gumaysi loogu soo celiyo ama ay dhacdayba oo la xusuusan yahay inay Itoobiya Dalka qabsatay ilaa iyo haddana ay ku gaaf wareegayso iyadoo ka mid ahayd Xulufadii gumeystayaasha reer Yurub ee ka qayb galay shirkii lagu qaybsaday Afrika ayna ahayd Dowladii keliya ee Afrikaan ah ee ka qayb gashay Shirkii Baarliin Sanadkii 1884-kii . 